ભારત અને મ્યાનમાર વચ્ચે જૂના ગાઢ સંબંધો છે તેના કારણે પણ મ્યાનમાર ભારતનું મિત્ર બની શકે. મ્યાનમારની વસતી લગભગ પાંચ કરોડની આસપાસ છે ને તેમાંથી સાડા ચાર કરોડ તો બૌદ્ધધર્મી છે. આ બૌદ્ધધર્મીઓનાં ધર્મનાં મૂળ ભારતમાં છે કેમ કે બૌદ્ધ ધર્મના મૂળ ગ્રંથો પાલી ભાષામાં હતા. મ્યાનમારના બૌદ્ધધર્મી તેને અનુસરે છે. આ બૌદ્ધધર્મીઓ થેરાવાદી કહેવાય છે ને તેમનું મ્યાનમારમાં વર્ચસ્વ છે. એ લોકોએ ભારતીય મૂળના બીજા લોકોને સરળતાથી અપનાવી લીધા છે. વિશ્ર્વમાં ભારતીયોની સૌથી વધારે વસતી મ્યાનમારમાં જ છે એ વાતની ઘણાને ખબર નથી.